KOMMISSIONENS FORORDNING (EF) Nr. 1861/95 af 27. juli 1995 om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1664/95 (2), særlig artikel 9, stk. 2, artikel 12, stk. 4, og artikel 13, stk. 11, og
ud fra følgende betragtninger:
Ved Kommissionens forordning (EF) nr. 1162/95 (3), senest ændret ved forordning (EF) nr. 1617/95 (4), er der fastsat særlige gennemførelsesbestemmelser for ordningen med import- og eksportlicenser for korn og ris;
hvis der ikke er fastsat nogen restitution, bør licensernes gyldighedsperiode nedsættes, for så vidt angår de produkter, der er omhandlet i artikel 1 i forordning (EØF) nr. 1766/92 og Rådets forordning (EØF) nr. 1418/76 (5), senest ændret ved forordning (EF) nr. 1530/95 (6), for at det kan undgås at skade en hensigtsmæssig forvaltning af markedet i en særligt følsom periode; der bør derfor fastsættes en bestemt periode;
alle licensansøgninger, med eller uden restitution, skal meddeles Kommissionen, for at den kan udarbejde de statistiske opgørelser, der er en forudsætning for forvaltningen af markedet og overvågningen af eksportforpligtelserne;
forordning (EF) nr. 1162/95 må derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Forordning (EF) nr. 1162/95 ændres således:
1) I artikel 7 indsættes følgende som stk. 2a:
»2a. Hvis der ikke er fastsat nogen restitution, gælder eksportlicenserne, for så vidt angår de produkter, der er omhandlet i artikel 1 i forordning (EØF) nr. 1766/92 og i artikel 1 i forordning (EØF) nr. 1418/76, i 30 dage fra udstedelsesdatoen, jf. artikel 21, stk. 1, i forordning (EØF) nr. 3719/88.«
2) Artikel 13, stk. 1, litra a), nr. i), første led, affattes således:
»- ansøgningerne om licens eller oplysning om, at der ikke er indgivet ansøgninger om licens«.
Artikel 2
Medlemsstaterne underretter hurtigst muligt Kommissionen om alle licenser, som er udstedt fra den 1. juli 1995 til denne forordnings ikrafttrædelse.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Artikel 2 anvendes dog fra den 1. juli 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juli 1995.